དེ་ནས་གསོལ་བ་གདབ་པ་ནི།ན་མོ་གུ་རུ།ཤེས་རབ་ཕ་རོལ་ཕྱིན་མངའ་རྒྱལ་ཡུམ་དང་།།གཉིས་མེད་མ་གཅིག་ཡུམ་ཆེན་མཁའ་འགྲོའི་གཙོ།།ཟབ་དོན་གཅོད་ཡུལ་རྩ་བརྒྱུད་བླ་མ་ལ།།གསོལ་བ་འདེབས་སོ་བྱིན་གྱིས་བརླབ་ཏུ་གསོལ།།བདག་གི་ལུས་དང་ལོངས་སྤྱོད་དངོས་པོ་ཀུན།།ཞེན་པ་མེད་པར་འབུལ་ལོ་བཞེས་ནས་ཀྱང་།།འགྲོ་ཀུན་དོན་དུ་བདག་འཛིན་བློས་ཐོངཐོངས་ཞིང་།།དགོས་མེད་རྒྱུད་ལ་སྐྱེ་བར་བྱིན་གྱིས་རློབས།།རང་སེམས་སྐྱེ་མེད་གཅིག་ཆོད་རྟོགས་པ་དང་།།རྐྱེན་ངན་ལམ་དུ་ལོངས་པར་བྱིན་གྱིས་རློབས།།ཁམས་གསུམ་སྲིད་དུ་ཆོད་པར་བྱིན་གྱིས་རློབས།།འགྲོ་དྲུག་གཉེན་དུ་འདུ་བར།འཁོར་འདས་དབྱིངས་སུ་དག་པར་བྱིན་གྱིས་རློབས།།གཟུང་འཛིན་འཁྲི་བར་ཆོད་པར།བདག་མེད་གནས་ལུགས་རྟོགས་པར་བྱིན་གྱིས་རློབས།།ཞེས་མོས་གུས་རྩེ་གཅིག་པས་གསོལ་བ་བཏབ་ལ།།འཁོར་རྣམས་བླ་མ་ལ་ཐིམ་གནས་གསུམ་གྱི།།འབྲུ་གསུམ་འོད་ཟེར་བདག་གི་གནས་གསུམ་ཞུགས།།སྒོ་གསུམ་རྡོ་རྗེ་གསུམ་དུ་བྱིན་གྱིས་བརླབས།།བླ་མ་འོད་ཞུ་རང་དང་གཉིས་མེད་གྱུར།།གཉིས་པ་དངོས་གཞི་ལ་གསུམ།།དང་པོ་རྡོ་རྗེ་ལྟ་བུའི་ཏིང་ངེ་འཛིན་གྱིས་ལྟ་བས་ཐག་བཅད་པ་ལ་དབྱིངས་རིག་བསྲེ་བ་ནི་རླུང་ཁ་སྦྱོར་བྱས་ལ།ལུས་ཀུན་ཁྱབ་པའི་རྣམ་ཤེས་འུབ་ཀྱིས་འདུས།།རྐང་འཐིལ་གཉིས་སུ་ཐིག་ལེ་དཀར་འཚེར་གྱུར།ཕཊ།རྐང་པའི་སྦུབས་བརྒྱུད་སུམ་མདོར་གཅིག་ཏུ་འདྲེས།།སྤྱི་བོ་ནས་ཐོན་མཁའ་དང་དབྱེར་མེད་གྱུར།ཕཊ།ཅེས་ནམ་མཁའ་གར་ཁྱབ་རིག་པས་ཁྱབ་པར་བྱས་ལ་བཞག་གོ།ཡུམ་དོན་ངོས་བཟུང་བ་ནི།རང་རིག་རྟག་ཆད་སྐྱེ་འགག་འགྲོ་འོང་བྲལ།།ཡོད་མེད་ལ་སོགས་གང་གི་ཕྱོགས་མ་ལྷུང་།།བྱ་བྱེད་ཕན་གནོད་མ་གྲུབ་ངོས་བཟུང་མེད།།གཞི་རྩ་ཀུན་བྲལ་ནམ་མཁའ་ལྟ་བུའོ།།ཕཊ།ཞེས་གང་ཡང་ཡིད་ལ་མི་བྱེད་པར་ཅི་གནས་སུམཉམ་པར་བཞག་གོ།བདུད་བཞི་དབྱིངས་སུ་གཅོད་པ་ནི།ཡུལ་ལ་གཟུང་འཛིན་སྐྱེས་པ་ཐོགས་བཅས་བདུད།།ཤུགས་འབྱུང་སེམས་ཀྱི་འཆར་སྒོ་ཐོགས་མེད་བདུད།